system
Răspunde în limba română, în stilul Wikipedia, cat mai corect gramatical.
user
Ai detalii despre România la Jocurile Olimpice de vară din 2004?
assistant
România a participat la Jocurile Olimpice de vară din 2004 care au avut loc la Atena, Grecia, în perioada 13 - 29 august 2004. Canotoarea Elisabeta Lipă a fost portdrapelul României la ceremonia de deschidere.

Joi, 19 august
Răzvan Florea a cucerit medalia de bronz în proba de 200 m spate din cadrul întrecerilor olimpice de natație de la Atena, fiind cronometrat cu timpul de 1:57,56 (nou record național). A fost învins de americanul Aaron Peirsol 1:54,95 (după ce acesta a fost inițial descalificat pentru o întoarcere neregulamentară, însă recalificat mai apoi) și austriacul de origine sârbă Markus Rogan (1:57,35).

Gimnasta română Nicoleta Daniela Sofronie s-a clasat a 5-a în concursul olimpic de individual compus la gimnastică, cu punctajul de 37,948. Oana Ban, una dintre favoritele la titlul absolut, a fost retrasă din concurs de către antrenorii Octavian Belu și Mariana Bitang, cu doar jumătate de oră înainte de începerea competiției, datorită unei accidentări la gleznă, survenite în timpul concursului pe echipe, când lucra la sol. Pe prima treaptă a podiumului s-a urcat americanca Carly Patterson (38,387), urmată de rusoaica în vârstă de 25 de ani Svetlana Horkina (38,211) și chinezoaica Nan Zhang (38,049).

Miercuri, 18 august
În concursul masculin de individual compus la gimnastică artistică, din cadrul Jocurilor Olimpice de vară de la Atena, sportivul român Ioan Suciu a ratat cu numai 99/1000 medalia de bronz. În schimb, principalul favorit român în această probă, Marian Drăgulescu, s-a clasat pe locul 8 cu 57,323. Titlul olimpic a fost câștigat de americanul Paul Hamm, urmat de sud-coreeni Kim Dae-Eun și Yang Tae-Young.

Răzvan Florea a obținut calificarea în finala de 200m spate, în cadrul concursului olimpic de natație de la Atena, cu al patrulea timp (1:58,20), după ce s-a clasat al doilea în semifinala în care a evoluat. Simona Păduraru s-a calificat în finala probei feminine de 800 m din cadrul JO, clasându-se pe locul 3 în seria sa preliminară. Camelia Potec, a ratat calificarea în finală pe care și-o dorea foarte mult, ocupând doar poziția a 4-a în seria în care a evoluat. Specialistul român în procedeul fluture, Ioan Gherghel a ratat calificarea în finala la 100m fluture, după ce s-a clasat al 8-lea (ultimul) în seria sa.

Echipajul feminin de dublu vâsle - categorie ușoară al României (format din Constanța Burcică și Angela Alupei) a câștigat prima semifinală din concursul olimpic de canotaj de la Atena. S-au mai calificat în finală din aceași semifinală Olanda, Germania și SUA.

Echipajul feminin de 8+1, a reușit să învingă în recalificări, în concursul olimpic de canotaj, și va avea acces în finala acestei probe.

Marți, 17 august
Înotătorea Camelia Potec a câștigat finala la 200m liber, învingând marile favorite ale acestei probe, Federica Pellegrini (ITA), Solenne Figues (FRA) și Franziska van Almsick (GER), cu timpul 1:58,03. Ioan Gherghel a obținut locul 5 (1:56,10) în proba de 200m fluture, iar Beatrice Câșlaru (29 ani) s-a clasat pe locul 8 (ultimul) în proba de 200m mixt (2:15.40).

Echipa feminină de gimnastică a României a obținut medalia de aur în concursul pe echipe de la Atena, învingând cu punctajul 114,283 Statele Unite (113,584) și Rusia (113,235) și apărându-și astfel titlul olimpic câștigat la Sydney cu echipă complet schimbată.

La scrimă, Cătălina Gheorghițoaia a obținut locul 4 la categoria sabie, după ce a fost învinsă cu același scor (7-15) de către americancele Mariel Zagunis în semifinale și Sada Jacobson în lupta pentru medalia de bronz.

Luni, 16 august
Echipa masculină de gimnastică a obținut medalia de bronz în concursul olimpic pe echipe, fiind învinsă de Japonia și Statele Unite la ultimul aparat (bară). A fost prima medalie obținută de delegația României la aceste Jocuri Olimpice.

Sportivi români Camelia Potec, Ioan Gherghel și Beatrice Câșlaru s-au calificat în finalele la 200m liber, 200m fluture și respectiv 200m mixt în concursul olimpic de natație.

Duminică, 15 august
Înotătorul Răzvan Florea s-a clasat pe locul 7 în finala  probei de 100 m spate din cadrul concursului olimpic de natație de la Atena. Finala a fost câștigată de japonezul Tomomi Morita. 

Echipajul feminin de 8+1 al României s-a clasat pe locul 2 în prima serie a concursului olimpic de canotaj academic de la Atena, urmând să evolueze în recalificări. Seria a fost câștigată de echipajul Statelor Unite, cu timpul de 5min56sec55/100, urmat de cel al României (5min56sec77/100) și cel al Germaniei (3sec20/100). Prima clasata s-a calificat direct in finala probei, restul echipajelor vor trage in recalificari. 

Înotătoarea română de la clubul Steaua Camelia Potec (antrenată de Doina Sava) s-a clasat pe locul patru în finala probei de 400 m liber, din cadrul concursului olimpic de natație de la Atena. Cursa a fost câștigată de înotătoarea franceză Laure Manaudou, care a adus prima medalie de aur pentru Franța la această Olimpiadă. 

Echipa masculină de gimnastică a României (Marius Urzică, Marian Drăgulescu, Ioan Suciu, Dan Potra, Răzvan Șelariu și Daniel Popescu) s-a clasat a treia în concursul pe echipe de la Atena, la sfârșitul calificărilor, urmând să participe în finala. Cu un punctaj de 230,019 puncte a fost devansată de Japonia 232,134 puncte și SUA 230,419 puncte.

Echipa feminină de gimnastică a României a obținut cel mai bun punctaj în concursul pe echipe de la Atena, după întrecerile din primele două grupe, devansând SUA - 151,848 puncte și Rusia - 149,420 puncte. Întrecerile din ultimele două grupe s-au desfășurat în seara zilei de azi (duminică). Finala pe echipe a avut loc marți 17 august.

Medalii obținute

Aur

Georgeta Damian și Viorica Susanu — canotaj, două rame
Angela Alupei și Constanța Burcică-Pipotă — canotaj, două vâsle cat. ușoară
Aurica Bărăscu, Georgeta Damian, Rodica Florea, Liliana Gafencu, Elena Georgescu, Doina Ignat, Elisabeta Lipă, Ioana Papuc și Viorica Susanu — canotaj, 8+1
Cătălina Ponor — gimnastică, bârnă
Cătălina Ponor — gimnastică, sol
Monica Roșu — gimnastică, sărituri 
Cătălina Ponor, Silvia Stroescu, Oana Ban, Daniela Sofronie, Monica Roșu și Alexandra Eremia — gimnastică, echipe
Camelia Potec — natație, 200m liber

Argint

Marian Oprea — atletism, triplusalt
Ionela Târlea — atletism, 400 metri garduri
Daniela Sofronie — gimnastică, sol
Marian Drăgulescu — gimnastică, sol
Marius Urzică — gimnastică, cal cu mânere

Bronz

Maria Cioncan — atletism, 1.500 metri
Ionuț Gheorghe — box, cat. ușoară (64 kg)
Alexandra Eremia — gimnastică, bârnă
Marian Drăgulescu — gimnastică, sărituri
Marius Urzică, Marian Drăgulescu, Ioan Suciu, Dan Potra, Răzvan Șelariu și Daniel Popescu)  — gimnastică, echipe 
Răzvan Florea — natație, 200m spate

Atletism

Masculin
Probe pe teren

Feminin
Probe pe șosea și pistă

Probe pe teren

Box

Caiac canoe

Canotaj

Masculin

Feminin

Ciclism

Mountain biking

Echitație

Gimnastică

Masculin

Feminin

* S-a calificat în finală dar nu a participat acolo.

Haltere

Judo

Masculin

Feminin

Lupte 

Masculin greco-roman

Masculin stil liber

Natație

Sărituri în apă

Scrimă 

Șase scrimeri au luat parte la cinci probe.

Tenis

Tenis de masă

Tir

Note

Legături externe

 Echipa olimpică a României la Comitetul Olimpic si Sportiv Român
Jocurile Olimpice de la Atena (TVR)
  Romania at the 2004 Summer Olympics la Olympedia.org
  România la Olimpiada de la Atena (BBC)

Jocurile Olimpice
Țări la Jocurile Olimpice de vară din 2004
2004